ผมหาเพราะเป็นโรคย้ำคิดย้ำทำ ได้กินยา Fluoxetine 20 mg.เป็นเวลาเกือบปีได้แล้วครับ เริ่มจากกินวันละ 2เม็ด จนมากสุด วันละ 4เม็ด จนหายจากอาการนั้น และก็ได้มีอาการกลัวทำของหายมาใหม่ แต่ผมได้หยุดยาไปแล้ว น่าจะหยุดมา 2-3เดือนแล้วครับ ตอนนี้ผมไม่มีผลข้างเคียงอะไรจากยานะครับ มีแค่อาการแบบเหมือนคนชอบมองว่าทำของตกมั้ย ซึ่งผมกำลังรักษาด้วยการปรับความคิดครับและก็ดีขึ้นเรื่อยๆ ผมต้องทำยังไงต่อมั้ยครับ หยุดยาทันทีแบบนั้นจะมีผลอะไรมั้ยครับ จะเกิดอาการถอนยา หรือมีผลเสียต่อร่างกายยังไงบ้างครับ เลิกกินยามา 2-3เดือนได้แล้วครับ ตอนนี้ปกติดีครับไม่มีภาวะแทรกซ้อนอะไร
สวัสดีค่ะ โรคย้ำคิดย้ำทำ เป็นโรคความผิดปกติทางจิตที่ผู้ป่วยจะมีรูปแบบความคิดหรือความกลัวที่ไม่สมเหตุสมผลจนนำไปสู่การทำพฤติกรรมบางอย่างซ้ำไปซ้ำมา เช่น คิดว่ามือสกปรกตลอดเวลาจึงต้องล้างมือบ่อยๆ คิดว่าลืมปิดประตูบ้านหรือเตาแก๊สจึงต้องคอยตรวจตราจนไปทำงานสาย เป็นต้นการรักษามีทั้งการปรับพฤติกรรม การทำจิตบำบัด การใช้ยาเพื่อช่วยควบคุมอาการ เช่น โคลมิพรามีน เซอร์ทราลีน พาร็อกซีทีน ฟลูวอกซามีน หรือฟลูออกซิทีน ซึ่งควรใช้ภายใต้การดูแลของแพทย์ และแพทย์จะค่อยๆปรับยาขึ้นลงตามอาการ หรือถ้าไม่มีอาการอะไรที่ชัดเจนแล้ว ก็สามารถที่จะหยุดยาได้จากที่กล่าวมา ในตอนนี้อาการก็ยังไม่ชัดเจน ถ้าหยุดยาไปแล้ว 2-3 เดือนไม่มีอาการกลับมา ก็น่าจะยังไม่ต้องทำอะไรเพิ่มเติม แต่แนะนำว่าควรจะไปติดตามการรักษากับแพทย์ แม้จะเป็นห่างๆก็ดีเพื่อให้แพทย์ได้ประเมินอาการเป็นระยะ และสามารถให้ความช่วยเหลือได้อย่างเหมาะสม